અમરેલી તા. 09, અમરેલી જિલ્લાનાં બાબરા તાલુકાનાં નાનકડા વલારડી ગામે તાજેતરમાં ગુજરાતભરનાં લેઉવા પટેલ સમાજનાં વઘાસિયા પરિવારનાં મોભીઓ ભાદરવી અમાસે પિતૃમોક્ષાર્થે એક છત્રનીચે એકત્ર થયા ત્યારે પરસ્પર આદાન પ્રદાન કરતા વિચારો જેવા કે …..મનુષ્ય કુદરતની અદ્‌ભુત રચના છે. જડ અને ચેતન બધા જ પદાર્થો કુદરતના ખોળામાં બેસી અણમોલ આનંદ ઉઠાવે છે. કુદરત સાથે મૈત્રી સ્થાપીને જ આપણું જીવન આગળ વધે છે. સભ્યતાની ખોટી ચાદર ઓઢીને મનુષ્યને કુદરત(પ્રકૃતિ) પર વિજય મેળવવાનો પ્રયાસ કર્યો, પરંતુ કુદરતે જોયું કે મનુષ્ય તેને પડકારી રહ્યો છે. તો તે ધીમે-ધીમે આપણાથી રિસાવા લાગી એ જ વખતે વૈજ્ઞાનિક પ્રગતિએ, પશુ-પક્ષીઓ અને સુંદર ફુલો, નદીઓ અને જંગલની વનસ્પતિઓથી આપણું ધ્યાન બીજે વાળવા માંડયું, જેને પરિણામે આપણું શરીર વિકારોથી ઘેરાઈ અસ્વસ્થ રહેવા લાગ્યા. ન જાણે કેમ આપણે ભૂલી ગયા કે સમય, ૠતુ પરિવર્તન, ભોજન પરિવર્તન, પર્યાવરણ વગેરે ડગલે પગલે આપણી સાથે જ ચાલે છે. ઘરનાં વડીલો પ્રકૃતિ સાથે કદમતાલ મેળ કરીને સ્વાસ્થ્યના નિયમોનું પાલન કરી સાદુ અને સાચું જીવન જીવતા હતા. તેમના વિચારો બહુ પવિત્ર અને જીવવા માટે ખૂબજ ઉપયોગી હતા. સ્વસ્થ તન (શરીર)માં જ સ્વસ્થ મન વસે છે. આ વાતને ધ્યાનમાં રાખીને તેઓ હંમેશા પ્રસન્નચિત(ખુશ) રહેતા હતા. જીવનરૂપી રથનો સારથી સારૂ સ્વાસ્થ્ય છે. પુરૂષતો રથ પર ચૂપચાપ બેઠો છે. તેની ફરજ છે કે સ્વસ્થાતા તરફ ધ્યાન આપતાં કર્તવ્યના પથ તરફ આગળ વધતો જાય. સ્વસ્થ રહેવા માટે સૂર્યોદય પહેલા જાગો, નિત્યકર્મથી પરવારી, પ્રસન્ન મનથી પૌષ્ટિક ભોજન લ્યો, શરીર ટકાવે છે અને મનને સરસ તથા સુંદર બનાવે છે. બસ એવી જ રીતે સંગઠન-સમાજ, પરિવાર કે સંસ્થા ચલાવવા માટે નિતિ, નિયમ, સંયમ, પ્લાનિંગ, આયોજન, લક્ષ્ય અને સિધ્ધાંત, સેવા, સહકાર, શિક્ષણ તેમજ સહયોગ નિસ્વાર્થ ભાવથી કરવા માટે પુરતુ સરળ-આયોજન કરવાનાં ભાવથી સમસ્ત વઘાસિયા પરિવારના સુરાપુરા પાતાદાદાનાં સાનિધ્યમાં અમરેલી જિલ્લાના વલારડી ગામ ખાતે પિતૃવંદના મહોત્સવ સૌ પરિવારજનોની હાજરીમાં યોજાયો હતો. ભાદરવી અમાસનું પિતૃનું ઋણ અદા કરવાના ભાવ સાથે વઘાસિયા પરિવારના સૌ પરિજનોએ આ પિતૃઋણ અનોખી રીતે અદા કર્યુ હતું. ભાદરવી અમાસનાં વહેલી સવારથી જ પરિવારજનો સુરાપુરા દાદાના સાનિધ્યમાં હાજર થઈ ગયા હતા. મહોત્સવને ખોડલધામ કાગવડના પ્રમુખ નરેશભાઈ પટેલ અને વધાસિયા પરિવારનાં ભામાશા મનસુખભાઇ ડેની, પુર્વ મંત્રી વી.વી.વધાસિયા,વલારડી ધામના રાજુભાઇ, હરેશભાઇ, નીતિનભાઇ અને ટીમનાં હસ્તે દિપપ્રાગટય કરીને મહોત્સવનો શુભારંભ કરેલ હતો.